Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 61/08)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»GRECO DI TUFO«

PDO-IT-A0236-AM02

Meddelelsesdato: 13. november 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Revision af listen over typer — medtagelse af »riserva«-typer

Typerne »Greco di Tufo Riserva« og »Greco di Tufo Spumante Riserva« er blevet medtaget, og listen over tilladte vintyper er derfor blevet ajourført i overensstemmelse hermed.

Denne ændring skyldes behovet for at fremme betegnelsen »Greco di Tufo« BOB, idet det understreges, at kvaliteten bevares, og at der tages hensyn til den lokale skik med at markedsføre vinen, efter at den reelt har været lagret i flere år.

Endvidere er adjektivet »bianco« [hvid] efter betegnelsen »Greco di Tufo« blevet fjernet i overensstemmelse med gældende lovgivning.

Denne ændring berører artikel 1 og 6 i produktspecifikationen og afsnit 4 i enhedsdokumentet.

2. Medtagelse af en mulighed for nødvanding

I betragtning af de nuværende klimaændringer og den stadigt stigende vand- og varmebelastning, som planterne udsættes for, er denne mulighed blevet tilladt for at sikre normal vækst.

Denne ændring berører artikel 4 i produktspecifikationen, men berører ikke enhedsdokumentet.

3. Medtagelse af »riserva«-typerne og deres respektive lagringsperioder

For at skelne mellem typerne »Greco di Tufo« og »Greco di Tufo Spumante« med angivelsen »Riserva« anses det for hensigtsmæssigt at angive minimumslagringsperioderne og deres startdato.

Denne ændring berører artikel 5 i varespecifikationen og afsnit 5.a i enhedsdokumentet.

4. Beskrivelse af vine med betegnelsen »greco di tufo« bob, herunder »riserva«-typer — ajourføring af de analytiske og organoleptiske egenskaber

Adjektivet »bianco« er blevet fjernet efter betegnelsen »Greco di Tufo«.

Dette er en ændring af ordlyden i overensstemmelse med produktbetegnelsen.

Med indførelsen af typerne »Greco di Tufo Riserva« og »Greco di Tufo Spumante Riserva« er de færdige vines kemiske, fysiske og organoleptiske kendetegn nu angivet. Oplysningerne og beskrivelserne vedrører et produkt af høj kvalitet med mellemlang til lang lagring på vinlageret.

I beskrivelsen af den smag, der kendertegner »Greco di Tufo Spumante«, er det maksimale restsukkerindhold blevet udvidet fra »brut« til »extradry« [sic].

Ændringen anses for nødvendig som reaktion på forbrugernes stigende efterspørgsel efter sådanne produkter.

Denne ændring berører artikel 6 i produktspecifikationen og afsnit 4 i enhedsdokumentet.

5. Tilknytning til det geografiske område — formel ændring af produktspecifikationen

Ordlyden er blevet ændret og bragt i overensstemmelse med produktspecifikationen og enhedsdokumentet.

Dette er en formel ændring, som ikke ugyldiggør den tilknytning, der er omhandlet i artikel 93, stk. 1, litra a), nr. i), i forordning (EU) nr. 1308/2013.

Denne ændring berører artikel 9 i produktspecifikationen og afsnit 8 i enhedsdokumentet.

ENHEDSDOKUMENT

1. Produktets betegnelse

Greco di Tufo

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

4. Beskrivelse af vinen/vinene

»Greco di Tufo«

Farve: strågul af varierende intensitet

Duft: behagelig, intens, elegant, karakteristisk

Smag: frisk, tør, harmonisk

Totalt minimumsalkoholindhold udtrykt i volumen: 11,5 %

Minimumsindhold af sukkerfrit ekstrakt: 16 gram pr. liter

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt minimumsalkoholindhold (i % vol.): Totalt syreindhold, minimum: 5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter): Totalt indhold af svovldioxid, maksimum (i milligram pr. liter):

»Greco di Tufo Riserva«

Farve: strågul af varierende intensitet

Duft: behagelig, intens, elegant, karakteristisk

Smag: tør, frisk, harmonisk

Totalt minimumsalkoholindhold udtrykt i volumen: 12 %

Minimumsindhold af sukkerfrit ekstrakt: 17 gram pr. liter.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum: 5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter): Totalt indhold af svovldioxid, maksimum (i milligram pr. liter):

»Greco di Tufo Spumante«

Skum: fint og langvarigt

Farve: strågul af varierende intensitet med lysegrønne eller gyldne nuancer

Duft: karakteristisk og behagelig med et delikat strejf af gær

Smag: aromatisk, elegant og harmonisk, varierende fra »extrabrut« til »extradry« [sic]

Minimalt totalt alkoholindhold (i % vol.): 12 %

Minimumsindhold af sukkerfrit ekstrakt: 15 gram pr. liter.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum 6 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): Totalt indhold af svovldioxid, maksimum (i milligram pr. liter):

»Greco di Tufo Spumante Riserva«

Skum: fint og langvarigt

Farve: strågul af varierende intensitet

Duft: karakteristisk og behagelig med et delikat strejf af gær

Smag: aromatisk, elegant og harmonisk, varierende fra »extrabrut« til »extradry« [sic]

Totalt minimumsalkoholindhold udtrykt i volumen: 12 %

Minimumsindhold af sukkerfrit ekstrakt: 16 gram pr. liter.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt minimumsalkoholindhold (i % vol.): Totalt syreindhold, minimum: 6 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): Totalt indhold af svovldioxid, maksimum (i milligram pr. liter):

5. Vinfremstillingsmetoder

a. Særlige ønologiske fremgangsmåder

»Greco di Tufo Riserva« — Minimumslagringsperiode

Særlig ønologisk fremgangsmåde

For »Greco di Tufo Riserva«-typen må lagringsperioden ikke være mindre end 12 måneder regnet fra den 1. november i høståret.

»Greco di Tufo Spumante«, herunder »Riserva« — Fremstilling

Særlig ønologisk fremgangsmåde

»Greco di Tufo Spumante«-vine, herunder vine med angivelsen »Riserva«, må udelukkende fremstilles efter den klassiske metode med sekundær gæring på flaske.

Fremstillingen af »Greco di Tufo Spumante«-typen skal omfatte en periode med lagring på bærme i flasken på mindst 18 måneder fra datoen for påfyldningen (tirage) (aktivering af den sekundære gæring). For »Greco di Tufo Spumante Riserva« må lagringen på bærme i flasken ikke være på under 36 måneder regnet fra datoen for påfyldningen (tirage).

b. Maksimumsudbytter

»Greco di Tufo« — alle typer

10 000 kg druer pr. hektar

6. Afgrænset geografisk område

Produktionsområdet for druer til fremstilling af »Greco di Tufo« DOCG-vine dækker hele det administrative område i følgende kommuner i provinsen Avellino: Tufo, Altavilla Irpina, Chianche, Montefusco, Prata di Principato Ultra, Petruro Irpino, Santa Paolina og Torrioni.

7. Vigtigste druesort(er)

Greco (B)

8. Tilknytning til det geografiske område

»Greco di Tufo« BOB — ikkemousserende og mousserende vin

Naturlige faktorer

»Greco di Tufo« BOB produceres i et bakket område, der gennemskæres af floden Sabato. Terrænet er kendetegnet ved stejle skråninger med ler- og kalkholdig jord af vulkansk oprindelse og mineralrig undergrund.

Produktionsområdets bakkede topografi og den overvejende sydøstlige/sydvestlige orientering af vinmarkerne, der er beliggende i områder, som egner sig særdeles godt til vindyrkning, skaber tilsammen et miljø, der giver planten optimale vækstbetingelser med tilstrækkelige luft- og lysforhold.

De bakkede dele af produktionsområdet er kendetegnet ved mikroklimaer med betydelige temperaturforskelle mellem dag og nat. Disse bidrager til at bevare druernes naturlige syreindhold under modningen.

Historiske og menneskelige faktorer

Vindyrkningen i området går tilbage til oldtidens lokale befolkninger og fortsatte efter ankomsten af mykenske græske kolonisatorer. Den er også knyttet til tilstedeværelsen af floden Sabato, der løber gennem det bakkede terræn. Flodens navn kommer af Sabines, der er dannet af navnene Sabus eller Sabatini, en samnitisk stamme, der slog sig ned i Sabato-flodbækkenet. Historisk set blev dette område etableret som centrum for udviklingen af vindyrkning i det 19. århundrede takket være opdagelsen af store svovlforekomster i kommunen Tufo. Tilstedeværelsen og tilgængeligheden af svovl gavnede vindyrkningen i hele Irpinia-distriktet og førte til teknikken med at anvende svovl til at beskytte drueklaserne mod eksterne patogener. Denne aktivitet bidrog væsentligt til udviklingen af tilknyttede industrier i hele området, som varede indtil 1983, hvor man ophørte med at udvinde svovl.

Oprettelsen af Regia Scuola di Viticoltura e Enologia (den kongelige skole for vindyrkning og ønologi) i Avellino bidrog til at gøre området til et af de vigtigste italienske vindyrkningscentre ved at fremme dyrkningen af druesorten »Greco« i hele den midterste del af Sabato-dalen.

Tilstedeværelsen af vindyrkningsskolen som en drivkraft for den socioøkonomiske udvikling skulle give vindyrkningssektoren i provinsen Avellino en førende rolle inden for vinproduktion og -eksport i Italien.

På akademisk niveau er den tekniske og økonomiske værdi af »Greco di Tufo«-produkter gentagne gange blevet anerkendt i forbindelse med undersøgelser af druesorter og ønologi.

De naturlige og menneskelige faktorer, der er beskrevet ovenfor, kombineret med Greco-sortens genetiske egenskaber gør det muligt at fremstille kvalitetsvine, herunder mousserende vine. Alle vine med betegnelsen »Greco di Tufo« BOB er således kendetegnet ved friskhed, krop og kompleksitet. Da de er egnede til lagring, fremstilles der også en version med angivelsen »Riserva«.

9. Andre vigtige betingelser (aftapning, mærkning, andre krav)

»Greco di Tufo« og »Greco di Tufo Spumante« BOB

Retsgrundlag:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

»Greco di Tufo«-vine skal markedsføres til konsum i flasker eller andre glasbeholdere med et rumindhold på højst 5 liter. Med undtagelse af vine af »Spumante«-typen skal flaskerne lukkes med propper forsynet med krave fremstillet af materialer, der er tilladt efter gældende lovgivning. For beholdere på 0,187 liter eller derunder er det tilladt at anvende skruelåg.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/16173

(1) EUT L 9 af 11.1.2019, s. 2.